Ankara
39°55′15″N 32°51′14″E﻿ / ﻿39.92083°N 32.85389°E﻿ / 39.92083; 32.85389 Ankara je glavni i poslije Istanbula drugi najmnogoljudniji grad Turske. Nalazi se u centralnoj Anadoliji, azijskom dijelu Turske a prema podacima iz 2014. godine u njenom urbanom dijelu je živjelo 4.587.558 stanovnika dok istoimena provincija broji 5.150.072 stanovnika. Od 1920. godine je bila Atatürkovo sjedište a od 1923. godine i glavni grad Turske, nakon pada Osmanlijskog carstva. U Ankari se nalazi sjedište turske Vlade kao i sjedišta mnogih državnih institucija te predstavlja važan komercijalni i industrijski grad. Važno je trgovačko središte, strateški smješteno u centru turske mreže željeznica i autoputeva. Leži na prosječnoj nadmorskoj visini od 938 metra.